CELEX: 62009CJ0164
Language: hu
Date: 2010-11-11
Title: A Bíróság (negyedik tanács) 2010. november 11-i ítélete. # Európai Bizottság kontra Olasz Köztársaság. # Tagállami kötelezettségszegés - A vadon élő madarak védelme - 79/409/EGK irányelv - Eltérés a vadon élő madarak védelmének rendszerétől - Vadászat. # C-164/09. sz. ügy

A Bíróság (negyedik tanács) 2010. november 11‑i ítélete – Bizottság kontra Olaszország
      (C‑164/09. sz. ügy)
      „Tagállami kötelezettségszegés – A vadon élő madarak védelme – 79/409/EGK irányelv – Eltérés a vadon élő madarak védelmének rendszerétől – Vadászat”
      1.                     Kötelezettségszegés megállapítása iránti kereset – A megalapozottság Bíróság általi vizsgálata – Figyelembe veendő helyzet
            – Az indokolással ellátott véleményben meghatározott határidő lejártakor fennálló helyzet (EK 226. cikk) (vö. 19. pont)
      2.                     Környezet – A vadon élő madarak védelme – 79/409 irányelv – A tagállamok általi végrehajtás – A védett állatfajok megölési
            és befogási tilalmától való eltérések – Feltételek – Más kielégítő megoldás hiánya – A végrehajtás elmulasztása – Megengedhetetlenség
            (79/409 tanácsi irányelv, 7. és 9. cikk) (vö. 22–27. pont)
      3.                     Környezet – A vadon élő madarak védelme – 79/409 irányelv – A tagállamok általi végrehajtás – A védett állatfajok megölési
            és befogási tilalmától való eltérések – Feltételek – A felhasználható egyedek számának ötéves időszakra történő rögzítése
            (79/409 tanácsi irányelv, 7. és 9. cikk) (vö. 29–30. pont)
      4.                     Környezet – A vadon élő madarak védelme – 79/409 irányelv – A tagállamok általi végrehajtás – A védett állatfajok megölési
            és befogási tilalmától való eltérések – Feltételek – Kis számban történő befogás – A vadászható madarak mennyiségének az irányelvben
            rögzített határértéknél jelentősen magasabb szinten történő rögzítése – Megengedhetetlenség (79/409 tanácsi irányelv, 7. cikk,
            és 9. cikk, (1) bekezdés, c) pont) (vö. 35–40. pont)
      Tárgy
      
         
               Tagállami kötelezettségszegés – A vadon élő madarak védelméről szóló, 1979. április 2‑i 79/409/EGK irányelv (HL L 103., 1. o.;
                  magyar nyelvű különkiadás 15. fejezet, 1. kötet, 98. o.) 9. cikkének megsértése – Veneto tartomány.
               
            Rendelkező rész
      
         
                  1)
               
               
                  
               
               
                  	Az Olasz Köztársaság  – mivel Veneto tartomány olyan szabályozást fogadott el és alkalmazott, amely a vadon élő madarak védelmének
                     rendszerétől a vadon élő madarak védelméről szóló, 1979. április 2‑i 79/409/EGK irányelv 9. cikkében rögzített feltételeket
                     sértő eltérést tesz lehetővé – nem teljesítette az ezen irányelv 9. cikkéből eredő kötelezettségeit.
                  
               
            
         
                  2)
               
               
                  
               
               
                  	A Bíróság az Olasz Köztársaságot kötelezi a költségek viselésére.